CELEX: 32017D0728
Language: hr
Date: 2017-04-20 00:00:00
Title: Provedbena odluka Komisije (EU) 2017/728 оd 20. travnja 2017. o izmjeni Provedbene odluke 2013/92/EU o nadzoru, provjerama zdravstvenog stanja bilja i mjerama koje se moraju poduzeti za drveni materijal za pakiranje koji se stvarno koristi za prijevoz određenih proizvoda podrijetlom iz Kine (priopćeno pod brojem dokumenta C(2017) 2429)

25.4.2017   
               
               
                  HR
               
               
                  Službeni list Europske unije
               
               
                  L 107/33
               
            PROVEDBENA ODLUKA KOMISIJE (EU) 2017/728
      оd 20. travnja 2017.
      o izmjeni Provedbene odluke 2013/92/EU o nadzoru, provjerama zdravstvenog stanja bilja i mjerama koje se moraju poduzeti za drveni materijal za pakiranje koji se stvarno koristi za prijevoz određenih proizvoda podrijetlom iz Kine
      
         
            (priopćeno pod brojem dokumenta C(2017) 2429)
         
      
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihova širenja unutar Zajednice (1), a posebno njezin članak 16. stavak 3. četvrtu rečenicu,
      budući da:
      
                  (1)
               
               
                  Provedbenom odlukom Komisije 2013/92/EU (2) predviđaju se nadzor, provjere zdravstvenog stanja bilja i mjere koje se moraju poduzeti za drveni materijal za pakiranje koji se stvarno koristi za prijevoz određenih proizvoda podrijetlom iz Kine.
               
            
                  (2)
               
               
                  Primjenom Provedbene odluke 2013/92/EU pokazalo se da drveni materijal za pakiranje koji se koristi pri prijevozu određenih proizvoda podrijetlom iz Kine i dalje predstavlja fitosanitarni rizik za Uniju. Stoga bi se nadzor, provjere zdravstvenog stanja bilja i mjere koji su predviđeni Provedbenom odlukom trebali nastaviti primjenjivati do 31. srpnja 2018. te bi s time u skladu trebalo utvrditi datum do kojeg države članice trebaju izvijestiti o fitosanitarnim provjerama pri uvozu.
               
            
                  (3)
               
               
                  Oznake kombinirane nomenklature za određene proizvode ažurirane su Provedbenom uredbom Komisije (EU) 2016/1821 (3). Stoga bi obrasce za izvješćivanje iz priloga I. i II. Odluci 2013/92/EU trebalo uskladiti s ažuriranom nomenklaturom.
               
            
                  (4)
               
               
                  Odluku 2013/92/EU trebalo bi stoga na odgovarajući način izmijeniti.
               
            
                  (5)
               
               
                  Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
               
            DONIJELA JE OVU ODLUKU:
      Članak 1.
      Provedbena odluka 2013/92/EU mijenja se kako slijedi:
      
                  1.
               
               
                  Članak 5. zamjenjuje se sljedećim:
                  „Članak 5.
                  Izvješćivanje
                  Ne dovodeći u pitanje Direktivu Komisije 94/3/EZ (*1), države članice obavješćuju Komisiju o broju i rezultatima provjera zdravstvenog stanja bilja izvršenih u skladu s člancima 2. i 3. ove Odluke, i to do 31. srpnja 2017. za razdoblje od 1. travnja 2016. do 31. ožujka 2017. te do 30. travnja 2018. za razdoblje od 1. travnja 2017. do 31. ožujka 2018. Države članice u tu se svrhu koriste obrascem za izvješćivanje iz Priloga II.
                  
                     (*1)  Direktiva Komisije 94/3/EZ od 21. siječnja 1994. o utvrđivanju postupka obavješćivanja o zadržavanju pošiljke ili štetnih organizama iz trećih zemalja i predstavljanju prijeteće fitosanitarne opasnosti (SL L 32, 5.2.1994., str. 37.).”"
						
               
            
                  2.
               
               
                  U članku 7. drugi stavak zamjenjuje se sljedećim:
                  „Članci 1. do 4. primjenjuju se do 31. srpnja 2018.”
               
            
                  3.
               
               
                  Prilozi I. i II. mijenjaju se u skladu s Prilogom ovoj Odluci.
               
            Članak 2.
      Ova je Odluka upućena državama članicama.
      
         Sastavljeno u Bruxellesu 20. travnja 2017.
         
            
               Za Komisiju
            
            Vytenis ANDRIUKAITIS
            
               Član Komisije
            
         
      
      
         (1)  SL L 169, 10.7.2000., str. 1.
      
      
         (2)  Provedbena odluka Komisije 2013/92/EU od 18. veljače 2013. o nadzoru, provjerama zdravstvenog stanja bilja i mjerama koje se moraju poduzeti za drveni materijal za pakiranje koji se stvarno koristi za prijevoz određenih proizvoda podrijetlom iz Kine (SL L 47, 20.2.2013., str. 74.).
      
         (3)  Provedbena uredba Komisije (EU) 2016/1821 od 6. listopada 2016. o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi (SL L 294, 28.10.2016., str. 1.).
      
         PRILOG
         
                     1.
                  
                  
                     U osmom retku tablice u Prilogu I. Provedbenoj odluci 2013/92/EU, brojka „6908” zamjenjuje se brojkom „6907”.
                  
               
                     2.
                  
                  
                     U osmom stupcu tablice u Prilogu II. Provedbenoj odluci 2013/92/EU, brojka „6908” zamjenjuje se brojkom „6907”.